OzLabs/hebrew-wiki-articles huggingface dataset:
סאמי ענאן

סאמי חאפז ענאן (בערבית: سامي حافظ عنان; נולד ב-2 בפברואר 1948) הוא רמטכ"ל צבא מצרים לשעבר.

== קורות חיים ==
סאמי ענאן נולד בפברואר 1948, בכפר סלאמון אלקמאש, שנמצא במרכז אלמנצורה, במחוז אלדקהליה במצרים.

===שירותו הצבאי===
ענאן התגייס לצבא מצרים ב-1 בפברואר 1967
והשתתף במלחמת ההתשה ומלחמת יום הכיפורים. ביולי 1981, קיבל את הפיקוד על גדוד טילי קרקע אוויר. באוגוסט 1990, מונה לתפקיד הנספח הצבאי המצרי במרוקו. בשנת 1992 חזר למצרים ומונה למפקד חטיבה. ב-1996, הועלה לדרגת עקיד ומונה למפקד דיוויזיית נ"מ 15, הממוקמת בלוקסור שבמחוז לוקסור.

בזמן שהיה בלוקסור מילא תפקיד מרכזי בפרשת טבח התיירים בלוקסור, בו נרצחו תיירים משווייץ. ענאן פיקד על כוחות צבא מצרים שירדו למקום כדי להשיב את הביטחון לאזור. שליטתו המהירה במצב הייתה נקודת הפתיחה להתקדמותו המהירה בצבא. לאחר הטבח, הוא הוצב במהירות (למרות גילו המבוגר יחסית) בקורס קציני מטה יבשה, על מנת להכשירו לקבלת תפקידים פיקודיים.

בשנת 1998 מונה לראש ענף המבצעים של כוחות ההגנה האווירית. בינואר 2000 מונה לראש המטה של כוחות ההגנה האווירית וכשנה וחצי לאחר מכן, ביולי 2001, מונה לתפקיד מפקד כוחות ההגנה האווירית.
באוקטובר 2005 מינה נשיא מצרים, חוסני מובארכ, את ענאן לרמטכ"ל צבא מצרים, והעלה אותו לדרגת פריק.

===רמטכ"ל===
בפרוץ ההפגנות בינואר 2011, שהובילו להפיכה במצרים, היה ענאן בוושינגטון, לשבוע פגישות עם קצינים אמריקאיים בכירים. בעקבות האירועים, ענאן קיצר את ביקורו וחזר למצרים ביום שישי, 28 בינואר 2011.

על פי מקורות בארצות הברית, היו אלו קצינים בכירים בצבא מצרים, בראשותו של ענאן, שכפו על מובארכ להתפטר מתפקידו כנשיא ולעזוב את קהיר.

ב-12 באוגוסט 2012 ביצע נשיא מצרים מוחמד מורסי שורה של שינויים בצמרת הצבא, ובמסגרתם הורה על סיום תפקידו של ענאן כרמטכ"ל.

=== התמודדות לנשיאות ===
ב-20 בינואר 2018, הודיע על כוונתו להתמודד בבחירות לנשיאות בחודש מרץ. בסרטון שפרסם בדף הפייסבוק שלו, אמר שיתמודד כדי "להציל את מצרים ממדיניות שגויה" וקרא למוסדות המדינה לשמור על נייטרליות כלפי כל המועמדים.

ב-23 בינואר 2018, הוא נעצר בחשד לזיוף מסמכים הנוגעים לשחרורו מהצבא, רישומו בפנקס הבוחרים והסתה נגד הצבא המצרי. יום למחרת, הוא נאלץ לפרוש מהמירוץ לנשיאות. לאחר מכן נכלא ונשפט למאסר בגין זיוף מסמכים שהקדימו את תאריך פרישתו מן הצבא כדי לאפשר את התמודדותו.

==השכלה ==
צבאית:
* קורס בסיסי בהגנה אווירית.
* קורס מפקדי גדודי טילים.
* קורס קציני מטה בהתמחות הגנה אווירית.
* קורס בטילי הגנה אווירית מסוג פטשורה ברוסיה.
* קורס בבית הספר הגבוה במלחמה של כוחות משולבים בצרפת.
* חבר במכללה להגנה לאומית באקדמיה הצבאית הגבוהה על שם נאצר.
* חבר במכללה הגבוהה למלחמה באקדמיה הצבאית הגבוהה על שם נאצר.
* בוגר קורס מפקדים בכירים של האקדמיה הצבאית הגבוהה על שם נאצר.
אקדמית:
בטרם התגייס בשנת 1967, החל בלימודי משפטים.

==משפחתו==
לענאן בן העובד כאיש עסקים. מתגורר בשכונה היוקרתית בקהיר – "אלתג'מע אלח'אמס" .

==קישורים חיצוניים==

* [https://web.archive.org/web/20110625111931/http://www.mmc.gov.eg/Commanders/chos/default.htm קורות חייו הרשמיים באתר הצבא המצרי.]
* [http://www.marefa.org/index.php/سامي_حافظ_عنان קורות חייו באתר אלמערפה.]
- [http://english.aljazeera.net/news/middleeast/2011/02/201121185311711502.html מידע אודותיו באתר אלג'זירה]

== הערות שוליים ==

קטגוריה:פוליטיקאים מצרים
קטגוריה:גנרלים מצרים
קטגוריה:המהפכה במצרים (2011): אישים
קטגוריה:ראשי המטה הכללי של צבא מצרים
קטגוריה:מצרים שנולדו ב-1948
לין מקלמנטס

לינט וילמה "לין" מקלמנטס-מקנזי (באנגלית: Lynette Velma "Lyn" McClements-McKenzie; נולדה ב-11 במאי 1951). היא שחיינית עבר אוסטרלית. אלופה אולימפית.

== ביוגרפיה ==
מקלמנטס נולדה בנדלנדס שבמערב אוסטרליה. היא סבלה מאסתמה ולכן היא התאמנה בשחייה, כטיפול במחלתה. באליפות אוסטרליה בשחייה שנערכה בשנת 1968 זכתה מקלמנטס בתואר הראשון שלה במשחה ל-100 מטר פרפר.

=== אולימפיאדת השיא ===
באולימפיאדת מקסיקו סיטי (1968) זכתה מקלמנטס במדליית זהב במשחה ל-100 מטר פרפר בתוצאה של 1:05.5 דקות, לפני אלי דניאל (1:05.8 דקות) וסוזן שילדס (1:06.2 דקות) שתיהן מארצות הברית, רביעית סיימה שיאנית העולם אדה קוק מהולנד ובמדליית כסף במשחה שליחות 4x100 מטר מעורב בתוצאה של 4:30.0 דקות, אחרי ארצות הברית שקבעה שיא אולימפי חדש של 4:28.3 דקות ולפני מערב גרמניה (4:36.4 דקות). בנוסף, היא סיימה במקום 14 במשחה ל-200 מטר פרפר בתוצאה של 2:40.7 דקות.

בשנת 1969 זכתה מקלמנטס באליפות אוסטרליה בשחייה במשחים ל-100 מטר ול-200 מטר פרפר. אולם שנה לאחר מכן היא נפסלה בטענה שהשתמשה בסגנון לא חוקי. לאחר שלא נבחרה לנבחרת האוסטרלית למשחקי חבר העמים בשנת 1970 היא פרשה משחייה תחרותית.

בתה ג'קלין מקנזי אף היא שחיינית אולימפית שייצגה את אוסטרליה באולימפיאדת ברצלונה (1992).

==קישורים חיצוניים==

קטגוריה:שחייניות פרפר אוסטרליות
קטגוריה:שחייניות באולימפיאדת מקסיקו סיטי (1968)
קטגוריה:אלופות אולימפיות אוסטרליות: שחייה
קטגוריה:זוכות מדליית כסף אולימפית אוסטרליות: שחייה
קטגוריה:אוסטרליות שנולדו ב-1951
קטגוריה:אוסטרלים שנולדו ב-1951
יוסף מאיר וייס

רבי יוסף מאיר וייס מספינקא הנודע על שם ספרו בעל האמרי יוסף (מונקאץ', י"ח באדר תקצ"ח – ספינקא, ו' באייר תרס"ט) היה אדמו"ר, רב, מקובל ומחבר ספרים תורניים, מייסד חסידות ספינקא שבספנצה.

==תולדותיו==
נולד בעיר מונקאץ' (באותה עת תחת השלטון של האימפריה האוסטרית), לרבי שמואל צבי וייס ששימש כאב בית דין בעיר.
היה תלמידם של המהר"ם א"ש רבה של אונגוואר, הרב שמואל שמלקה רבה של סליש, ודודו רבי יצחק אייזיק וייס רבה של סוואליווע. מגיל צעיר דבק בתורת החסידות והיה נוסע לאדמו"ר רבי שלום רוקח מבעלז ולאדמו"ר רבי מנחם מנדל הגר (צמח צדיק) מוויז'ניץ.

לאחר נישואיו השניים התקרב מאוד לאדמו"ר ר' יצחק אייזיק אייכנשטיין מזידיטשוב, עד שהיה לחשוב בתלמידיו, וממנו קיבל את עיקרי תורתו בחסידות. לאחר פטירת רבו הנ"ל נסע כחסיד לרבי חיים מצאנז. עוד בשנת תר"ל הכתיר אותו רבו לאדמו"ר, אולם הוא סירב לקבל על עצמו תפקיד של אדמו"ר בחיי רבו. לאחר פטירת רבו בט' סיון תרל"ג, הכתירו אותו כמה מחסידי הרב המנוח לאדמו"ר בעיירה ספינקא שבמרמורש. מני אז הסתופפו בחצרו רוב חסידי רבו מזידיטשוב, והמוני יהודים ממחוזות הונגריה וגליציה. גם גדולי תורה כמהרש"ם מברעזאן נמנו על חסידיו.

רחוב אמרי יוסף ב[[נתניה]]
במיוחד התפרסם כבקי בתורת הקבלה, עד שאמרו שר' חיים מצאנז מתייעץ עמו בשאלות בקבלה. כרבו מזידיטשוב אחז בקבלת האר"י הקלאסית, ללא שינויים. תורתו החסידית נכתבה בספרו הגדול "אמרי יוסף", המבוססת רובה ככולה על קבלת האר"י. תורתו מצויה גם בספר של רבו שהוא הוציא לאור "ליקוטי מהרי"א".

בנו רבי יצחק אייזיק המשיך את הנהגתו באדמו"רות. חתנו רבי נחמן כהנא, נודע כפוסק, חיבר ספר הלכתי "ארחות חיים". חתן נוסף רבי אביגדור פולק (פאללאק) הוא בן אשתו השנייה ונישא לבתו מאשתו הראשונה. אחיו היה רבי אהרן, רב ואדמו"ר בבנדיקוביץ, חתנו של רבי יהושע השיל פריד מקאפיש.

נקבר בעיירה ספינקא. בשנת תשל"ב הועלו עצמותיו לארץ ישראל, והוא נטמן בבית הקברות סגולה בפתח תקווה.

== אילן יוחסין ==

==קישורים חיצוניים==
* 

סדרת ספריו "אמרי יוסף" באתר HebrewBooks
* , ניו יורק, תשל"ח
* , ניו יורק, תשל"ח
* , ניו יורק, תשל"ח
* , ניו יורק, תשל"ח
* , ניו יורק, תשל"ח
* , ניו יורק, תשל"ח
* , ניו יורק, תשל"ח

==הערות שוליים==

קטגוריה:רבנים הונגרים
קטגוריה:אדמו"רי ספינקא
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בבית הקברות סגולה
קטגוריה:יהודים ממרמורש
יוסף
קטגוריה:ילידי 1838

קטגוריה:נפטרים ב-1909
לידה מכשירנית

לידה מכשירנית היא לידה באמצעות מכשיר ואקום או לידה באמצעות מלקחיים, במקרים בהם קיימות אינדיקציות לשימוש בהם, לצורך זירוז מהלך הלידה והימנעות מסיבוכים שונים. בין 4%-7% מכלל הלידות הווגינליות כיום מתבצעות באמצעות ואקום או מלקחיים, כאשר קיים שיעור רב יותר של לידות ואקום מאשר לידות מלקחיים<ref></ref>. הסיבה המרכזית כיום ללידה מכשירנית היא מתן אפידורל, אשר מאריך את השלב השני של הלידה (השלב שעובר מפתיחה מלאה ועד יציאת העובר).

== אינדיקציות ללידה מכשירנית ==

יש לשקול ליילד באמצעות ואקום או מלקחיים במצבים הבאים:
* העובר נמצא במצוקה עוברית כפי שתועד במוניטור עוברי.
* מחלות אימהיות- שעלולות להאריך את השלב השני של הלידה (מחלות לב, ריאות וכדומה).
* כוריואמניוניטיס- מצבים של זיהום הקרומים (שק שפיר).
* שלב שני מוארך בלידה מכל סיבה שהיא (למעט דיסטוציה).
* היפרדות שליה.

על היולדת להיות במצב של פתיחה מלאה, פקיעת מים, מצג ראש של העובר, שלפוחית שתן ריקה, ללא עדות לבעיה אגנית או לחוסר פרופורציה בין ראש העובר לאגן, וכן נוכחות של רופא המומחה בלידות מלקחיים או לידות ואקום. לידה מכשירנית אמורה להתבצע לתינוקות אשר קטנים ממשקל של 4 ק"ג, ולא לפני שבוע 34.

לידה מכשירנית מבוצעת רק כאשר הראש מבוסס באגן (ובמצבים מאוד מסוימים של לידת תאומים). על הראש להיות ממוקם מעל +2 מבחינת הספינות כדי שתתבצע לידה מכשירנית.
כמו כן על הראש להיות במצג של occipito-anterior או occipito posterior (ולא במצג טרנסוורסלי).

==לידת ואקום==
במקרים בהם היולדת נמצאת בפתיחה מלאה כבר שלוש ארבע שעות, ואין התקדמות של התינוק החוצה, תידרש לפעמים לידת ואקום<ref></ref>. בלידת מצמידים מכשיר ואקום לראש התינוק (מכשיר הנראה כמו גביע, המפעיל כוח שאיבה) ועוזרים לתינוק לצאת בעזרת כוח השאיבה שמופעל על התינוק. הגביע יכול להיות עשוי ממתכת, או מחומר רך. גביע ממתכת מוציא את התינוק יותר ביעילות, אבל גם אחוז גבוה יותר של פציעות של היילוד.<ref name=":0"></ref> חשוב להקפיד במקרים כאלה כי שום דבר לא חוסם את יציאת התינוק, האגן רחב מספיק והראש של התינוק נמוך מספיק. במידה ולידת ואקום אינה מצליחה, השלב הבא הוא ניתוח קיסרי.

==לידת מלקחיים==
במקרים מסוימים רופאים יבצעו לידת מלקחיים. המלקחיים נראים כמו שתי כפות מוצלבות, בעלות ארבעה חלקים. מלקחיים שונים ישמשו בלידות שונות (למשל לידה ראשונה לעומת לידות נוספות). באמצעות המלקחיים תופסים את התינוק, ומנחים אותו החוצה<ref></ref>. החל מהעשורים האחרונים של המאה העשרים רופאים מעדיפים להשתמש במכשיר ואקום ופחות במלקחיים<ref></ref>. במחקרים אשר השוו בין לידת מלקחיים, ולידת ואקום, התגלה כי לידת מלקחיים יעילה יותר בהוצאת התינוק מהרחם, אך גם יוצרת יותר בעיות עבור האם (בעיות כמו קרעים, דימומים וחבלות)<ref name=":0" /> . אותו המחקר מראה כי מבחינת פציעה של התינוק, אין הבדל בין המכשירים.

== נזקים כתוצאה מלידה מכשירנית ==

לידת מלקחיים עלולה לגרום נזק לתעלת הלידה, לאצירת שתן, תחלואה וחום אצל האם. התינוק עלול לסבול מדימום מוחי, פגיעה ב- brachial plexus, צפלו-המטומה, ופגיעות שונות בפנים (כגון ב- facial nerve או בקרנית).

לידת ואקום עלולה להביא לדימומים שונים (כגון צפלו-המטומה, המטומה תוך קרניאלית, דימום ברטינה- שכיח), לשבר בעצם הבריח ולצהבת שהיא כתוצאה מההמטומה. מרבית הסיבוכים הקשים נדירים.

==הערות שוליים==

קטגוריה:לידה
הגל השקט

הגל השקט הוא כינוי לערוץ רדיו ששידוריו פורצים את הדממה רק במקרה של אזעקת אמת.

שידורי "הגל השקט" – שהם "ככל הידוע המצאה ישראלית מקורית בתחום הרדיו והאזעקה" – החלו בלילות מלחמת המפרץ הראשונה, מיום 24 בינואר 1991, על בסיס התדרים של ערוץ הרדיו "צה"ל 2" של גלי צה"ל, ויועדו להתראה עבור אזרחים שגרו באזורים מבודדים, אשר מצד אחד חששו שלא להתעורר בזמן השמע אזעקה ומצד שני לא רצו להשאיר מכשיר טלוויזיה או רדיו רועש למשך כל הלילה. כל ערב, המעבר מהתוכניות הרגילות לגל השקט צוין בהשמעת השיר "בובה זהבה", של הלהקה החלונות הגבוהים.

יוזם הפעלת "הגל השקט" היה פרופ' פרץ לביא, ראש המעבדה לחקר השינה בטכניון (ולימים נשיא הטכניון).

עם התקדמות ימי המלחמה, הורחב השימוש ב"גל השקט" גם לשבתות, על מנת לאפשר לציבור שומרי השבת לקבל עדכונים ביטחוניים בעת השמע אזעקה, וזאת ללא הצורך להדליק את מקלט הרדיו בשבת, אלא להשאירו מופעל לכל משך השבת.

שימוש חוזר ברעיון "הגל השקט" נעשה לימים גם בזמן מלחמת לבנון השנייה, מבצע עופרת יצוקה, מבצע עמוד ענן, מבצע צוק איתן מבצע שומר החומות ומבצע מגן וחץ, אך בניגוד לימי מלחמת המפרץ, התדרים שהוקצו היו אזוריים בלבד (קול המוסיקה, רדיו חיפה, רדיו דרום, רדיו קול ברמה, רדיו קול חי, רדיו תל אביב, גלי ישראל, וכולי).

בתחנת הרדיו שורר שקט מוחלט בכל שעות היממה (24/7) והוא משדר רק כאשר נקלעים לשעת מצוקה.

במלחמת חרבות ברזל נעשה לראשונה שימוש בגל שקט בטלוויזיה. בהנחיית הרבנות הראשית ופיקוד העורף, במהלך השבת ערוץ עכשיו 14 החל להסב את שידוריו למתכונת של הצגת התראות פיקוד העורף בשקופיות טקסט. הרבנים הראשיים לישראל הנחו את הציבור המעוניין בכך להשאיר את הערוץ דלוק מלפני כניסת השבת.

==קישורים חיצוניים==
* 

==הערות שוליים==

קטגוריה:ישראל: רדיו
קטגוריה:מלחמת המפרץ
בלו ולנטיין

בלו ולנטיין (באנגלית: Blue Valentine) הוא סרט דרמה אמריקאי משנת 2010 בבימויו של דרק סיאנפרנס, אודות זוג נשוי בתקופות שונות במהלך יחסיהם. בסרט משחקים בתפקידים הראשיים ראיין גוסלינג ומישל ויליאמס. הסרט זכה לביקורות חיוביות וויליאמס הייתה מועמדת לפרס אוסקר לשחקנית הטובה ביותר עבור משחקה בסרט.

הסרט יצא בארצות הברית ב-24 בינואר 2010 בפסטיבל סאנדנס, וב-29 בדצמבר 2010 ברחבי המדינה. בבריטניה הסרט יצא ב-14 בינואר 2011.

==עלילה==
הסרט עוקב לסירוגין אחרי שתי תקופות שונות במערכת יחסיהם של דין וסינדי.
בעבר, דין (ראיין גוסלינג) הוא סבל שנשר מהתיכון וסינדי (מישל ויליאמס) היא נערה החולמת ללמוד רפואה וגרה עם משפחתה הלא מאושרת בפנסילבניה. הם נפגשים במקרה כאשר דין מעביר חפצים לבית אבות שבו סבתה של סינדי גרה. הם מתאהבים למורת רוחו של אביה של סינדי. הם מתחתנים כאשר נודע להם שסינדי בהריון מחברה הקודם, בובי (מייק ווגל), ודין מוכן לעזור לה בגידול הילדה.

בהווה, דין, העובד כצבע וסינדי העובדת כאחות, מגדלים את ילדתם פרנקי אך מתקשים לשמור על האהבה שפרחה ביניהם בעבר. דין מחליט לקחת את סינדי למוטל בסוף השבוע בתקווה לשקם את נישואיהם, אך במהרה היחסים בין השניים מדרדרים.

==צוות שחקנים==
* ראיין גוסלינג - דין
* מישל ויליאמס - סינדי
* פיית ולדייקה - פרנקי
* ג'ון דומאן - ג'רי
* מייק ווגל - בובי
* מרשל ג'ונסון - מרשל
* ג'ן ג'ונס - סבתא של סינדי

==ביקורות והכנסות==
הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 89%. הופעתם של ויליאמס וגוסלינג זכתה לביקורות מהללות. הסרט הכניס כ-9.7 מיליון דולר בארצות הברית וכ-2.6 מיליון דולר מחוץ לארצות הברית.

==פרסים ומועמדויות==
* מועמדות לפרס אוסקר לשחקנית הטובה ביותר (מישל ויליאמס)
* מועמדות לפרס גלובוס הזהב לשחקנית הטובה ביותר - סרט דרמה (מישל ויליאמס)
* מועמדות לפרס גלובוס הזהב לשחקן הטוב ביותר - סרט דרמה (ראיין גוסלינג)
* מועמדות לפרס אינדפנדנט ספיריט לשחקנית הטובה ביותר (מישל ויליאמס)
* מועמדות לפרס הלוויין לסרט הטוב ביותר
* מועמדות לפרס הלוויין לשחקנית הטובה ביותר (מישל ויליאמס)
* מועמדות לפרס הלוויין לשחקן הטוב ביותר (ראיין גוסלינג)

==קישורים חיצוניים==
* 

* 
* יעל שוב, [http://digital.timeout.co.il/ActiveMagazine/getBook.asp?Path=TOM/2011/02/23&page=119&Language=Hebrew&Hebrew=1 כחול עמוק - ביקורת על "בלו ולנטיין"], באתר Time Out תל אביב, 24 בפברואר 2011

קטגוריה:ערכים שבהם תבנית בריטניקה אינה מתאימה
קטגוריה:סרטי 2010
קטגוריה:סרטים אמריקאיים
קטגוריה:סרטים עצמאיים
קטגוריה:סרטי דרמה רומנטית
הסמיזינגטונס

הסמיזינגטונס (באנגלית: The Smeezingtons) הם חבורת מפיקים ופזמונאים אמריקאים העובדים במשותף. החברים בסמיזינגטונס הם ברונו מארס, פיליפ לורנס, ארי לוין ולעיתים מצטרף אליהם ברודי בראון. בין הלהיטים אותם כתבה, חלקם אף הפיקה, החבורה נמנים "Right Round", "Wavin' Flag", "Forget You", "Nothin' on You", "Billionaire","Just the Way You Are" ו-"Grenade".

==קישורים חיצוניים==
* 

קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
זי זי טופ

זי זי טופ (באנגלית: ZZ Top) היא להקת הארד רוק שהוקמה ביוסטון, טקסס בשנת 1969 ופעילה עד היום.

את הלהקה הקימו - זמר וגיטריסט, - גיטרה בס, קלידים וקולות ו - תופים. מנהל ומפיק הלהקה היה . דאסטי היל נפטר בתאריך 28 ביולי 2021.

== משמעות השם ==
בראיון שנתן בילי גיבונס ב-2008 בערוץ הטלוויזיה הציבורית KLRU, באוסטין, טקסס, הוא סיפרשבאותו זמן הוא תלה על קירות החדר את הפוסטרים של כל זמרי הבלוז שעמדו להופיע בעיר. בקצה אחד של הקיר היה פוסטר של הזמר ובקצה השני היה הפוסטר של בי. בי. קינג. והוא חשב על חיבור של שני השמות לשם: זי. זי. קינג. לאחר כ-30 שניות הוא שינה את השם לשם הנוכחי: ZZ Top שמשמעותו: זי.זי. למעלה (כי המלך הוא מעל כולם).<ref>ראו: https://www.youtube.com/watch?v=Pj94oJrBbwQ</ref> 

קודם לכן היו סברות שהשם הגיע מהאות Z שהייתה חרוטה על דלת האסם שלו, או שהשם הגיע משם היצרן של ניירות לגלגול סיגריות: Zig Zig.

== פעילות ==
סגנונה המוזיקלי של הלהקה הוא רוק-גיטרות פשוט במבנהו אך מלוטש מבחינת עיבוד והפקה, מבוסס טקסס בלוז עם השפעות מוזיקת קאנטרי ורוק אנד רול.

ללהקה תדמית חיצונית מגובשת ואיקונית: גיבונס והיל מופיעים עם זקנים ארוכים (משמעות שם משפחתו של בירד היא "זקן" והוא מופיע תמיד מגולח), כובעי בוקרים ומשקפי שמש. הם מנגנים על גיטרות מיוחדות (כגון גיבסון "Flying V") ונוצצות. רוב מילות השירים הומוריסטיות וכוללות רמזים מיניים.

בשנת 2004 נבחרה הלהקה להיכל התהילה של הרוק אנד רול. אלבומיהם Tres Hombres (ספרדית: שלושה גברים) מ-1973 ו-Eliminator מ-1983 נכללים ברשימת 500 האלבומים הטובים ביותר של הרוק אנד רול של מגזין רולינג סטון. האלבום Eliminator נבחר במקום ה-39 ברשימת 100 האלבומים הטובים ביותר של שנות ה-80 של הרולינג סטון וזכה למכירות שהקנו לו מעמד "אלבום יהלום" (מעל 10 מיליון עותקים).

==קישורים חיצוניים==

* 

* 
* [http://rockhall.com/hof/inductee.asp?id=2183 באתר היכל התהילה של הרוק אנד רול] 
* [http://www.vh1.com/shows/storytellers/episode.jhtml?episodeID=155025 באתר VH1] 
* 

== הערות שוליים ==

קטגוריה:אמנים שעל שמם כוכב לכת מינורי
קטגוריה:אמני קולומביה רקורדס
קטגוריה:חברי היכל התהילה של הרוק אנד רול
קטגוריה:זוכי פרס הווידאו קליפים של MTV: אישים
קטגוריה:להקות רוק אמריקאיות
קטגוריה:שלישיות מוזיקליות
קטגוריה:להקות הארד רוק
קטגוריה:אמני וורנר רקורדס
קטגוריה:להקות שהוקמו בשנת 1969
קבר ליי צ'נג אוק מתקופת האן

קבר לאי צ'נג אוק מתקופת שושלת האן (באנגלית: Lei Cheng Uk Han Tomb Museum, בסינית: 李鄭屋古墓) הוא מוזיאון ארכאולוגי בו מוצג קבר לבנים שהתגלה מתקופת שושלת האן. המוזיאון ממוקם ברחוב טונקין, שבמחוז שאם שוי פו, בצפון מערב חצי האי קאולון שבהונג קונג.

==הקבר==
הקבר, והחופה המגינה עליו.
הקבר נבנה בתקופת שושלת האן המזרחית (בין 25 - 220 לספירה), אף שיש הסוברים כי הקבר נבנה בתקופת השושלות הדרומיות.

הקבר בנוי לבנים (גודל כל לבנה 40 על 20 על 5 ס"מ), ובו ארבעה חדרים בצורת צלב. החדר המרכזי מקורה בכיפה ספירלית, ואילו החדרים הצדדיים מקורים בתקרה כיפתית.

ככל הנראה החדר הפנימי היה חדר הקבורה, החדרים הצידיים שימשו לאחסון, והחדר הקדמי לטקסים דתיים.

בקבר התגלו ממצאים רבים הדומים לקברים אחרים מתקופת שושלת האן שהתגלו בדרום סין. ממצאים אלה מעידים על הקשר התרבותי והמסחרי בין אזור הונג קונג לדרום סין.

==גילוי הקבר==
גילוי הקבר בשנת 1955.
הקבר התגלה במקרה באוגוסט 1955 עת שממשלת הונג קונג ביצעה עבודות עפר באזור במטרה להקים במקום את שכונת ליי צ'נג אוק. הקבר נחפר על ידי אוניברסיטת הונג קונג. בתום החפירות, בשנת 1957 הקבר נפתח לקהל. בנובמבר 1988 הוכרז הקבר כאתר מורשת תרבותית של הונג קונג.

על מנת להגן על הקבר, לא מותרת כניסת מבקרים לקבר עצמו, ונשמרת בו טמפרטורה ולחות קבועים.

==המוזיאון==
דגם של ממגורה שהתגלה בקבר.
דינג שהתגלה בקבר.]]
בשנת 1969 עבר המוזיאון במקום לשליטת המועצה העירונית, ובשנת 1975 הפך לסניף של המוזיאון להיסטוריה של הונג קונג, המנוהל על ידי מחלקת הפנאי והתרבות של ממשלת הונג קונג.

בשנת 1988 נבנה אולם תצוגה חדש. אולם זה והתצוגות שבו שופצו בשנת 2005.

במוזיאון מתואר גיליו הקבר וכן ממצאי ברונזה וכלי חרס שהתגלו בקבר.

דימוי מחשב מתאר באנימציה תלת־ממדית את פנים הקבר למבקרים.

הממצאים שהתגלו בקבר מאפשרים להציג תערוכה של כלי אוכל ושל סוגי המזון והמשקאות שהיו נהוגים בתקופת שושלת האן.

באולם התצוגה השני מוצגים שלבי החפירה וכן דגמים של האתר ותוכניות שלו.

באולם התצוגה השלישי מוצגים ממצאים שהתגלו בקבר, ובהם כלי בישול, כלי אוכל, כלי אחסון מזון, וכן דגמים של מבנים (דגמים של בית, של באר, של תנור אוכל, ושל ממגורה) עשויים חרס אשר התגלו בקבר. כמו כן מוצגים קערות, מראות ופעמונים העשויים ברונזה שהתגלו באתר.

בסמוך למוזיאון הוקם גן סיני בסגנון שושלת האן, ובו ביתן סיני, מגדלי שמירה, בריכת דגים ופסלי סלעים.

==ראו גם==
* המוזיאון להיסטוריה של הונג קונג

==קישורים חיצוניים==

* 
*[https://web.archive.org/web/20040206133109/http://rincon.gps.caltech.edu/FIG10sym/pdf/Session%20VIII_Paper%205.pdf סקר של מבנה הקבר שנערך לקראת שיפוצו]

קטגוריה:הונג קונג: מוזיאונים
קטגוריה:הונג קונג: היסטוריה
קטגוריה:אסיה: אתרים ארכאולוגיים
קטגוריה:שושלת האן
דינג (כלי)

דינג מתקופת [[שושלת שאנג המאוחרת.]]
דינג (בסינית: 鼎) הוא כלי אשר שימש בסין הקדומה. כלי זה היה קערה עמוקה, דמוית יורה, ולו רגליות, מכסה ושתי ידיות, אחת למול השנייה. כלים אלה היו בצורה עגולה (עם שלוש רגליות) או מלבנית (עם ארבע רגליות).

בתחילה כלים אלה היו עשויים מחרס, אולם החל מתקופת שושלת שאנג (1600 לפנה"ס - 1046 לפנה"ס) החלו לצקת אותם מברונזה.

הכלים שימשו לבישול, אחסנת מזון, ולהכנת מזון טקסי שהוגש בעת פולחן האבות.

בתרבות הסינית, הדינג סימל בעלות או שליטה על שטח אדמה, והבעלות בדינג הייתה סמל סטטוס. מסיבה זו יצק יו הגדול מייסד שושלת שיה את תשעת הדינגים (לכל אחד שלוש רגלים) על מנת לסמל את שליטתו בתשעה מחוזות סין, ולימים השליטה בכל תשעת הדינגים סימל את השליטה החוקית בסין.

==אזכורים תרבותיים==
מבנה מוזיאון שנגחאי נועד לדמות צורת דינג עשוי ברונזה.

==קישורים חיצוניים==

* [https://web.archive.org/web/20040804171127/http://www.nga.gov/education/chinatp_bze.htm כלי ברונה מסין] אתר הגלריה הלאומית לאמנות שבוושינגטון די. סי.
* 

קטגוריה:חרסינה סינית
קטגוריה:כלי ברונזה סינים
קטגוריה:כלי בישול
יורה (כלי)

[[גולאש הונגרי מתבשל על אש בבוגרץ' (יורה מסורתית)]]
יורה מ[[תקופת הברונזה.]]
יוֹרָה (או קַלַּחַת) היא סיר בישול גדול עשוי מתכת אשר מיועד לבישול מעל אש פתוחה. לרוב לכלי מתלה המאפשר תלייתו מעל המדורה.

בעת העתיקה שימשו כלים אלה לבישול בתנאי שטח, ואוזכרו בסיפורי עם ובמיתולוגיות שונות. כיום, עקב התפתחות המטבח המודרני פחת השימוש בכלים אלה, ובתרבות המערבית נותר אזכורם בעיקר באגדות עם ובפולקלור.

קערה מסוג זה אוזכרה במחזהו של ויליאם שייקספיר "מקבת'" ככלי ששימש את שלוש המכשפות - "האחיות הרעות". במיתולוגיה האירית משמשים כלים אלה על מנת לאחסן את אוצרם של הלפרקונים. במיתולוגיה הקלטית מצויה מסורה אודות יורה שחורה העשויה מתכת, אשר גופות חיילי אויב המוכנסות אליה היא מקימה לתחייה את החיילים והם מצייתים למכשף שהחיה אותם. מיתולוגיה זו היוותה בסיס לספרו של לויד אלכסנדר "היורה השחורה" (1965), אשר על בסיסו הפיקו אולפני וולט דיסני את סרט ההנפשה "הקדירה השחורה" (1985).

==ראו גם==
* דינג - סוג כלי שהיה נפוץ בסין בתקופת הברונזה
* פויקה

==קישורים חיצוניים==

קטגוריה:כלי בישול
קטגוריה:מאגיה
קטגוריה:כישוף ומכשפות
המודיעין הכללי של מצרים

מנגנון המודיעין הכללי (בערבית: جهاز المخابرات العامة, גִיהאז אל-מוח'אבראת אל-עאמה, או בקיצור: אל-מוח'אבראת) של מצרים הוא סוכנות הביון המצרית העיקרית המופקדת על איסוף מודיעין ברמה הלאומית ואחראית על כל סוגי המודיעין, פנים וחוץ, בדגש על לוחמה בטרור.

הסוכנות היא חלק מקהיליית המודיעין של מצרים, הכוללת גם את מנהלת המודיעין הצבאי והסיור (ادارة المخابرات الحربية والاستطلاع), שהוא המודיעין הצבאי המצרי, ואת הביטחון הלאומי של מצרים (יורש מנגנון חקירות ביטחון המדינה, جهاز مباحث أمن الدولة) שהוא המנגנון המקביל לשב"כ ול-FBI האמריקני, שמטהו שכן ברובע נאסר בקהיר.

==היסטוריה==
סוכנות הביון המצרית הוקמה ב-1954 על ידי נשיא מצרים גמאל עבד אל נאצר, שהפקיד את הארגון בידיו של זכריא מוחי א-דין. הסוכנות התחזקה וקיבלה חשיבות רבה יותר כאשר סלאח נאצר מונה לעמוד בראש הארגון. בתקופתו נוצרו מחלקות ראשיות לקשר רדיו, מחלקת מחשבים ומחלקה למבצעים חשאיים. הוא עמד בראש הארגון במשך 10 שנים (מ-1957 עד 1967) עד שפרש מתפקידו בשל בעיות בריאות ועקב הכישלון המודיעיני המצרי במהלך המלחמה נגד ישראל.

במשך שנים רבות שמו של ראש המודיעין הכללי היה חשאי ולא ידוע בציבור ואפילו לבכירי הממשל המצרי עצמו, למעט הנשיא ומקורביו. את הטאבו הזה שבר ראש המודיעין הכללי הגנרל עומר סולימאן, שמונה לעמוד בראש הארגון ב-1993 והיה ראש המודיעין המצרי עד ינואר 2011 עת מונה לסגן נשיא מצרים. שמו של סולימאן החל להתפרסם כאשר היה לשליחו המיוחד של הנשיא חוסני מובארכ לישראל, לארצות הברית ולעזה בנושאי תיווך שונים.

==הצלחות==
כפי שהצלחות בעולם הביון לעולם אינן מתפרסמות בה בשעה שכשלונות בשדה הקרב המודיעיני הופכות לשערורייה בקנה מידה עולמי - כך היו גם פעולות מינהל המודיעין הכללי המצרי, שהצלחותיו הפכו לסדרות טלוויזיה וסרטי קולנוע מצליחים במצרים. אחת ההצלחות המזהירות ביותר של הארגון הייתה החדרת סוכן בקרב העולים שהיגרו לישראל ממצרים. הסוכן, רפעת אל גמאל, חי בישראל במשך 18 שנים עד שנחשף ואולץ לעבוד כסוכן כפול. במהלך שנותיו בארץ הוא יצר רשת ריגול בכמה תחומים.

למרות העובדה שישראל ומצרים חתומות על הסכם שלום מ-1979 ובו סעיף לפיו המדינות התחייבו שלא לרגל זו אחר זו, מנגנון המודיעין הכללי של מצרים מודיע מדי כמה שנים על "חשיפת רשתות ריגול ישראליות".

==ראשי המודיעין הכללי המצרי==
* זכריא מוחי א-דין (1954-1956)
* עלי סאבּרי (1956-1957)
* צלאח נאצר (1957-1967)
* אמין הוידי (1967-1970)
* אחמד כאמל (1970-1971)
* אחמד אסמאעיל עלי (1971-1973)
* אחמד עבד א-סלאם תופיק (1973-1975)
* כמאל חסן עלי (1975-1978)
* מוחמד סעיד אל-מאחי (1978-1981)
* אבראהים פואד נסאר (1981-1983)
* רפעת עת'מאן ג'יבריל (1983-1986)
* אמין נמר (1986-1989)
* עומר נֶגְם (1989-1991)
* נוּר א-דין עפיפי (1991-1993)
* עומר סולימאן (1993-2011)
* מוראד מוואפי (31 בינואר 2011 - אוגוסט 2012)
* מוחמד ראפת שחאתה (2012 - יולי 2013).
* אחמד פריד א-תהאמי (יולי 2013 - דצמבר 2014)
* חאלד פאוזי (דצמבר 2014 - ינואר 2018)
* עבאס כאמל (ינואר 2018 -)

==ראו גם==
* פרשת לבון
* משטרת מצרים

==קישורים חיצוניים==

* פסח מלובני, [https://www.intelligence.org.il/userfiles/banners/Mabat_Malam_85_internet.pdf#page=24 מעללי המודיעין המצרי הכללי, חלק א'], מבט מל"מ 85, 2019, עמ' 24-27
* פסח מלובני, [https://www.intelligence.org.il/userfiles/banners/86_to_WEB.pdf#page=48 מעללי המודיעין המצרי הכללי, חלק ב'], מבט מל"מ 86, 2020, עמ' 48-51

==הערות שוליים==

קטגוריה:קהילת המודיעין המצרית
חרסינת דינג

חרסינת דינג מתקופת שושלת סונג.]] 
חרסינת דינג (בסינית: 定瓷) היא סוג של חרסינה שיוצרה באזור דינגז'ו החל משלהי תקופת שושלת טאנג ועד שושלת ג'ין, והפופולריות שלה הייתה בשיאה בתקופת שושלת סונג.

חרסינה זו מאופיינת בצבע הלבן דמוי הפנינה שלה, והיא כוללת כלים מסוגים שונים ומרמות מוצר שונים (מוצריה כוללים הן כלי חרס עדינים עבור החברה הגבוהה, ואף עבור החצר הקיסרית והן כלי חרס פשוטים). כלים אלה היוו השראה לכלי החרסינה שיוצרו מאוחר יותר בג'ינגדז'ן והיוו מקור לחיקוי לכלים שיוצרו בתקופות שושלת מינג ואף שושלת צ'ינג.

==ראו גם==
*חרסינת יו

==קישורים חיצוניים==

* [http://www.britishmuseum.org/explore/highlights/highlight_objects/asia/d/ding_ware_vase.aspx חרסינת דינג] באתר המוזיאון הבריטי
* 

דינג
בתי נייטין

בתי נייטין הוא מתחם בניינים שנבנו במקור כהרחבה של שכונת מאה שערים בירושלים.

== בניית השכונה ==
בתי נייטין. חול המועד סוכות 2012

שכונת בתי נייטין נוסדה בשנת 1901 (ה'תרס"ב) על ידי הרב שמואל זנוויל שפיצר ועל שמו של הנדבן והתורם המפורסם הרב מנחם נייטין שעלה מארצות הברית לישראל והשתכן בירושלים. הוא הקים את בית מדרשו "מנחם ציון" ברובע היהודי בירושלים, שהתפרסם בשל אנשי המקצוע ובעלי המלאכה המגוונים שהיו מתפללים בו בקביעות.

בבית הכנסת בשכונה היו מספר דמויות בולטות, בהן המקובל הרב אהרן שלמה מהריל, הרב מאיר הלר, הרב אהרן יעקב פרוש, הרב חיים יוסף דינקלס, הרב יוסף רוטמן, הרב יעקב יהודה סלנט והרב שמואל תפילינסקי.

== מיקום ואכלוס ==
שכונת בתי נייטין
כניסה מקורה לבתי נייטין
למרות שרעיון בנייתה היה הרחבת מאה שערים, היא קיבלה 'עצמאות' וכיום היא שכונה בפני עצמה. בשכונת בתי נייטין נבנו בתי מדרש של חצרות ופלגים שונים בירושלים. אדמור"ה של חסידות תולדות אהרון בנה את ישיבת תולדות אהרן המרכזית בירושלים במתחם בתי נייטין, עם הישיבה המרכזית נבנה תלמוד תורה לילדי החסידים, כמו כן, רוב השכונה מאוכלסת באנשי חסידות תולדות אהרון.

כמו שכונת מאה שערים הגובלת בשכונת בתי נייטין נבנתה בתי נייטין כשטח סגור וכמתחם דירות מובדל מהסובבים אותו. בתי השכונה נבנו כהפרדה בין מאה שערים לסובבים אותה והם משמשים כ'גבול' בין פנים מאה שערים לכל החיצוניות שמעבר לבתי שכונת בתי נייטין. לבתי נייטין שתי כניסות ראשיות העוברות דרך בנייני רחובה הראשי של שכונת מאה שערים המופנים כלפי פנים, שתי הכניסות מקורות והן משמשות כמעברים ראשיים במאה שערים.

רחובה הראשי של השכונה נקרא רחוב ז. שפיצר ע"ש מייסד שכונת בתי נייטין, הרב זאוויל שפיצר. הרחוב גובל בשכונת בתי אונגרין ובשכונת מאה שערים, הוא אף מתחבר לרחוב מאה שערים.

==קישורים חיצוניים==
* , עמ' 298–299.

==הערות שוליים==

קטגוריה:שכונות חרדיות בירושלים
קטגוריה:ירושלים: שכונות
קטגוריה:מאה שערים
תבחין משולש

תבחין משולש (וכן בדיקה המשולשת, באנגלית: Triple test) היא בדיקת דם המבוצעת במהלך ההיריון, בטרימסטר השני בין השבועות 15–22.
בדיקה זו מודדת את ערכי רמת חלבון עוברי (AFP) בדם, רמת האסטריול ורמת ההורמון BHCG. לבדיקה יש רגישות של 70%. תוצאה גבוהה של הבדיקה מצביעה על סיכון גבוה לבעיות כרומוזומליות שונות (ומומים בתעלה השדרתית), ועל נשים הרות שאצלן נתגלתה תשובה חריגה, לעבור בדיקות נוספות ובעלות ספציפיות ורגישות גבוהות יותר (כגון דיקור מי שפיר) על מנת להעריך האם קיימים מומים כאמור.

== המומים הנסקרים ==
המומים הנפוצים ביותר הנסקרים הם תסמונת דאון, טריזומיה 18, מומי תעלת השדרה כגון ספינה ביפידה, ומומים נוספים כגון איכתיוזיס ומומים הקשורים לקיר הבטן.

כך לדוגמה, רמה גבוהה של BHCG ורמה נמוכה של AFP עלולות לרמז על תסמונת דאון, רמות נמוכות של שלושת חלבונים אלו עלולה לרמז על טריזומיה 18, רמה גבוהה של חלבון עוברי עלולה להצביע על מומים שונים במערכת העצבים ובתעלת השדרה כגון ספינה ביפידה, אומפלוצלה, גסטרוסכיזיס (או גם על היריון מרובה עוברים).

בחלק מן המרכזים הרפואיים נמדדת גם רמת ההורמון אינהיבין, ואז בדיקה זו נקראת התבחין המרובע (Quad test).

בדיקת התבחין המשולש אינה בדיקת אבחנה אלא מהווה אחת חלק מבדיקות סקר בהיריון, ובמקרים רבים על אף שתוצאת הבדיקה חריגה, העובר בריא לחלוטין. עם זאת, בדיקה זו מהיותה בדיקת סקירה, מאפשרת להמשיך ולנסות לאבחן באמצעים ספציפיים יותר מקרים בהם התוצאות פתולוגיות.

קטגוריה:בדיקות במהלך ההיריון
סיל הפליסיידס

צוקי סיל הפאליסיידס מתנשאים מעל נהר ההדסון
מיקום הסיל באגן ניוארק
סיל הפליסיידס הוא סיל – מחדר פלוטוני שנוצר בטריאס לפני 200 מיליון שנים, שצוקיו מהווים כ-30 ק"מ מהפליסיידס (מאנגלית: Palisades, גדר יתדות) – הגדה המערבית של נהר ההדסון בתחום ניו יורק וניו ג'רזי. מיקומו של הסיל ונגישותו הפנו אליו תשומת לב רבה והפכו אותו ליעד מועדף על גאולוגים, חובבי טבע ומטפסי הרים.

==רקע גאולוגי==
בסוף הטריאס החלה התפרקותה של יבשת-העל פנגיאה. האזור המצוי כיום במזרח אמריקה הצפונית החל להיפרד מצפון-מערב אפריקה, ובפער נוצר האוקיינוס האטלנטי. מאגמה – שנוצרה בתהליך של שחרור לחץ – חדרה בין שכבות אבן חול וארקוזה והתגבשה.

ממחקרים סטרטיגרפיים עולה כי החדירה התרחשה בעומק של 3-5 ק"מ מתחת לפני השטח. המחדר מצוי בתחום אגן ניוארק – אגן השקעה שנוצר בתוך העתק כ-20 מיליון שנים לפני היווצרות הסיל. מרבית סלעי המשקע נסחפו וחשפו את הסיל.

עוביו הממוצע של הסיל כיום הוא 300 מטרים, 100 מהם מעל גובה פני הים. נטיית הסיל עומדת על שיפוע של 10-15 מעלות לכיוון מערב.

==היווצרות==
הרכב הסיל הוא זה של דיאבז, אם כי הרכבו המינרלוגי אינו אחיד לכל עוביו. הסיל מכיל מינרלים רבים, בעיקר פלגיוקלז, כמה סוגים של פירוקסן, אוליבין וכמויות קטנות של ביוטיט, טיטניט, זירקון ותחמוצות. חוסר האחידות בהרכב נובע בין היתר מגיבוש מפריט, שחל בעיקר במרכז המחדר ופחות בשוליו העליונים והתחתונים.

שקף המראה נוכחות גבוהה של אוליבין בגבישים בהירים ומעוגלים
אחד הפרטים המעניינים ביותר בסיל הוא שכבת המגע התחתונה של הסיל שעובייה 10 מטרים והיא עשירה באוליבין: ריכוז של 28% לעומת 0-2% בשאר הסיל. שכבה זו עוררה קושי בקביעת ההיסטוריה של הסיל:
*המחקרים הראשונים הסיקו כי הסיל הוא תוצאה של הזרקת מאגמה יחידה. המגוון המינרלוגי יוחס להפרדה פשוטה של מרכיבי התמיסה המגמטית.
*המודל הבא הציג מידע גאוכימי מלא של הסלע וקבע כי היו לפחות שתי הזרקות מאגמה נפרדות: הזרקת מאגמה עתירת אוליבין ולאחריה הזרקה של בזלת תולאיטית.
*ההשערה השלישית הציעה לפחות שלושה אירועי הזרקה, כנראה ארבעה, כאשר המאגמה עתירת האוליבין הוזרקה באירוע האחרון. השערה זו נובעת גם מניתוח כימי של הסיל בכללותו.
כל אחת מההשערות הללו תמכה ברעיון ההפרדה כתהליך העיקרי, ולכן גם במקור יחיד של מאגמה.
*ההשערה האחרונה מציעה כי האוליבין בשכבה התחתונה לא יכול היה להימצא בשיווי משקל עם יתרת הסיל – מצב המצביע על יותר ממקור אחד למאגמה. השערה זו נתמכת ביישום הנובע מחוק שימור החומר המחשב זרימת מסה, ומוסיפה כי לזרימה צדית בתוך הסיל בעודו מותך תפקיד חשוב בתהליכי ההפרדה והגיבוש המפריט.
אין עדיין מסקנות חד-משמעיות המסכמות את תהליכי ההיווצרות של הסיל, והמחקר נמשך.

==ראו גם==
*גאולוגיה - מונחים
*מחדר פלוטוני

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סילים
קטגוריה:ארצות הברית: גאולוגיה
קטגוריה:מדינת ניו יורק: גאוגרפיה
קטגוריה:ניו ג'רזי: גאוגרפיה
דאגלס מורטון דנלופ

דאגלס מורטון דַנְלוֹפּ (באנגלית: Douglas Morton Dunlop; 25 בפברואר 1909 – 12 בספטמבר 1987) היה מזרחן בריטי וחוקר בעל שם בהיסטוריה האסלאמית והאירו-אסייתית.

==ביוגרפיה==
נולד באנגליה. למד בבון ובאוקספורד אצל ההיסטוריון פאול קאהלה (1875–1964). עבודתו הושפעה גם מחוקרים כמו זקי ולידי טוגאן, מיכאיל ארטמונוב וגיאורגי ורנדסקי.

בשנות ה-50 וה-60 כיהן כפרופסור להיסטוריה באוניברסיטת קולומביה בניו יורק. הוא ידוע במיוחד בספרי ההיסטוריה רבי ההשפעה שלו על הציוויליזציה הערבית ועל הכגנות הכוזרית. דנלופ הוגדר כ"חוקר המוערך ביותר של ממלכת הכוזרים". הוא שלט בשפות רבות, להן נזקק כדי לחקור את הכוזרים. מידע עליהם הוא מצא בספרות הערבית, היוונית, הביזנטית, העברית והסינית.

==פרסומים==
<div style="direction: ltr;">
*"The Arabic Tradition of the Summa Alexandrinorum", in Archives d'histoire doctrinale et littéraire du moyen âge, 1982
*Arab civilization to A.D. 1500 London: Longman, 1971
*Arab civilization to A.D. 1500, New York: Praeger, 1971
*The History of the Jewish Khazars, New York: Schocken Books, 1967
*"The Khazars." The Dark Ages: Jews in Christian Europe, 711-1096. 1966
*"The Translations of al-Bitrîq and Yahyâ (Yuhannâ) b. al-Bitrîq", in Journal of the Royal Asiatic Society of Great Britain & Ireland, 1959
*Dunlop, Douglas M.. (1957) "Sources of Gold and Silver in Islam according to al-Hamdani (C10th)", in Studia islamica
*"Philosophical Predecessors and Contemporaries of Ibn Bâjjah", in The Islamic Quarterly, 1955
*"Aspects of the Khazar Problem", in Transactions of the Glasgow University Oriental Society, 1951
*"Ibn Bajjah's 'Tadbîru l-Mutawahhid'", in Journal of the Royal Asiatic Society of Great Britain & Ireland, 1945
*"The Karaits of East Asia", in Bulletin of the School of Oriental and African Studies, University of London, 1944
*"Muḥammad b. Mūsā al-Khwārizmī", in Journal of the Royal Asiatic Society of Great Britain & Ireland, 1943
*"The Dhunnunids of Toledo", in Journal of the Royal Asiatic Society of Great Britain & Ireland, 1942
</div>

==הערות שוליים==

קטגוריה:מזרחנים בריטים
קטגוריה:היסטוריונים בריטים
קטגוריה:ממלכת הכוזרים
קטגוריה:בריטים שנולדו ב-1909
קטגוריה:בריטים שנפטרו ב-1987
בני הרבנים

בני הרבנים (באנגלית: The Rabbis' Sons) הוא הרכב מוזיקלי בתחום המוזיקה החסידית, שפעל בסוף שנות ה-60 של המאה ה-20 בארצות הברית. הלהקה נחשבת מאבני היסוד של המוזיקה החסידית-יהודית שהתפתחה במחצית השנייה של המאה ה-20.
== היסטוריה ==
הלהקה הורכבה מארבעה תלמידי ישיבת חפץ חיים וישיבת רבינו יצחק אלחנן בארצות הברית: ברוך חייט (צ'ייט), לייבל שרפמן, איצי וינברג ומיכאל צייטלין, יחד עם [https://www.ashar.org/dnulman דוויד נולמן], בנו של חזן ידוע. מנהיג הלהקה היה ברוך חייט, שאף הלחין את שיריה. בתקליט השני של הלהקה הופיעו רק שלושה.

הלהקה ביצעה שירי נשמה שקטים ומלודיים, בסגנון הפולק רוק, שרווח באותה תקופה בארצות הברית. לאורך שנות פעילותה הוציאה הלהקה חמישה אלבומים של מוזיקה חדשה ואלבום אוסף אחד. חלק מהשירים הפכו ללהיטים עולמיים ונחשבים נכסי צאן ברזל במוזיקה היהודית, ובהם: "הללו את ה' כל גוים", "מי האיש החפץ חיים" (המוכר בישראל כיום בביצוע חוה אלברשטיין) ו"טוב להודות", הלקוחים מספר תהילים, ו"רבות מחשבות", הלקוח מספר משלי.

בתחילת שנות ה-70 התפרקה הלהקה. צ'ייט המשיך את פעילותו המוזיקלית והקים את ההרכב של "קול סלוניקה", ששילב שירים חסידיים עם מוטיבים של מוזיקה יוונית. בסוף העשור הראשון של המאה ה-21 התאחדה הלהקה מחדש והופיעה במופע המוזיקלי "אוואנט" שנערך בארצות הברית.

במשך השנים בוצעו שירי הלהקה על ידי זמרים והרכבים מוזיקליים אחרים, ובהם צמד רעים ("מי האיש").

==קישורים חיצוניים==

* [https://web.archive.org/web/20110721135340/http://www.connectionsmag.co.il/article.php?id=152 Music - The Rabbi's Sons], Connections Magazine 
* [http://www.scribd.com/doc/31351694/Untitled Chavrusa (April 2007, p. 12): Rabbis' Sons: Rabbinic Fathers – Itzy Weinberger] 
* [https://www.youtube.com/watch?v=txQQ3nbIObs מי האיש החפץ חיים] בביצוע של 'בני הרבנים' באיחודם בגיל מבוגר משנת תשע"ג (2013, אתר יוטיוב)
* [http://shironet.mako.co.il/artist?type=lyrics&lang=1&prfid=383&wrkid=7564 מי האיש] בביצוע חוה אלברשטיין, על פי הלחן של ברוך חייט (אתר שירונט)

==הערות שוליים==

קטגוריה:להקות אמריקאיות
קטגוריה:להקות חסידיות
קטגוריה:מוזיקה יהודית
קטגוריה:זמרי פולק יהודים
קטגוריה:שלמה קרליבך
קטגוריה:זמרים חסידיים
קרב פואטייה

[[מיניאטורה של קרב פואטייה ב-1356, בו הובס ז'אן "הטוב" ונלקח בשבי]]
קרב פואטייה הוא קרב שהתרחש במהלך מלחמת מאה השנים ב-19 בספטמבר 1356 בין צרפת לאנגליה. הקרב נערך בקרבת העיר פואטייה שבצרפת בין כוח פשיטה אנגלי בפיקודו של הנסיך השחור לבין צבא צרפתי בפיקודו הישיר של המלך ז'אן השני. על אף נחיתות מספרית מוחצת, הנחיל הכוח האנגלי תבוסה מרה לצבא הצרפתי ואף לקח בשבי את מלך צרפת.

==רקע==
ב-1355 נחת אדוארד, הנסיך השחור, עם צבאו בגסקוניה. היות שלא יכול היה לשלם לחייליו, יצא איתם למסע של שוד וביזה. הם בזזו את הכפרים שלאורך הנהר גארון ואחר כך את הערים קרקסון ונארבון ושבו לעיר בורדו עם השלל. על פי תוכנית המלחמה של אדוארד השלישי, אמור היה צבאו של הנסיך לצעוד לעבר עמק הלואר, להתאחד שם עם כוח אנגלי אחר שנחת בברטאן ולתקוף יחד את פריז. אך כאשר הגיע לעמק הלואר התוכנית השתנתה, והצבא שנחת בברטאן הופנה לנורמנדי ולחם שם נגד צבאו של ז'אן השני. צבא הנסיך פנה לעבר פריז וז'אן השני נאלץ לנטוש את המערכה בנורמנדי כדי להגן על העיר. בדרכו לעבר פריז הגיע ז'אן השני לעמק הלואר ואיגף את הצבא האנגלי שנותק מבסיסו שבבורדו.

==לקראת הקרב==
ב-19 בספטמבר 1356 נערך הנסיך השחור עם צבאו מדרום לעיר פואטייה במקום שהגישה היחידה אליו הייתה דרך שביל צר המוקף בסבכות שיחים משני צדדיו. אנשיו הסתתרו בין שיחים אלה והוא עצמו ניצב בעמדת תצפית. לרשותו עמד כוח של כ-8,000 חיילים בלבד לעומת כוח גדול בהרבה שעמד לרשותו של ז'אן השני. לכן, הוא פנה בהצעה להסכם שעל פיו יישבע להימנע מללחום נגד צרפת במשך שבע שנים. בבטחו בעדיפותו המספרית המוחצת דחה ז'אן השני את הצעתו זו.

==הקרב==
ז'אן השני חילק את צבאו לשלושה גדודים, כאשר על הראשון הפקיד את בנו, יורש העצר, אשר היה בן 19 וזו הייתה התנסותו הראשונה בקרב. עמו בגדוד לחמו שניים מאחיו הצעירים. על הגדוד השני הופקד אחיו הצעיר של המלך פיליפ, דוכס אורליאן - גם הוא ללא כל ניסיון בלחימה. המלך עצמו פיקד על הגדוד השלישי, כשעימו נלחם צעיר בניו.

הקרב החל כאשר ניסו 3,000 אבירים צרפתים לעבור דרך השביל הצר, בעוד האנגלים פתחו בירי חיצים מבין סבך השיחים. הקשתים האנגלים גרמו לפאניקה בשורות הצבא הצרפתי וזה נס על נפשו כאשר הוא משאיר מאחור אלפי הרוגים, רובם בני אצולה. רבים נוספים נפלו בשבי האנגלים.

ז'אן השני הורה לאביריו לרדת מסוסיהם כדי לא לשמש מטרה לחיציהם של הקשתים האנגלים. הוא ואנשיו ובהם פיליפ, בנו הצעיר, הותקפו על ידי הפרשים האנגלים. הוא לחם בגבורה ונפצע בראשו אך לבסוף נאלץ להיכנע, נלקח בשבי ללונדון כשהוא רכוב על סוסו וקיבל כמקום מגוריו את ארמון סבוי.

בנוסף לנפילתם של המלך ובנו הצעיר בשבי, נפלו בקרב או נלקחו בשבי שר הצבא של צרפת, שני מרשלים, ארכיבישוף ומיטב האצולה הצרפתית. יורש העצר הצליח להימלט משדה המערכה, אך המכה שספגה הנהגת צרפת הייתה אנושה.

==לקריאה נוספת==
*ברברה טוכמן, ראי רחוק - המאה ה-14 הרת הפורענויות, הוצאת דביר, 1995, עמודים 135 ואילך

==קישורים חיצוניים==

* 

פואטייה
פואטייה
מנזר שלושת בכירי הכנסייה

מנזר שלושת בכירי הכנסייה (ברומנית: Mănăstirea Sfinții Trei Ierarhi או Trisfetitele) הוא מנזר נוצרי אורתודוקסי בעיר יאשי שבחבל מולדובה, רומניה. המנזר הוקם באמצע המאה ה-17 על ידי שליט נסיכות מולדובה, וסילה לופו. הוא שוכן במרכז העיר ומשמש אחד מאתרי התיירות המרכזיים של העיר.

המנזר הוקדש לבזיליוס הגדול, לגרגוריוס מנזיאנזוס, וליוחנן כריסוסטומוס. עבודות הבנייה נערכו בשנים 1637 עד 6 במאי 1639, כשהמנזר נחנך על ידי הפטריארך ורלאם. בשנת 1640 הותקן במנזר בית הדפוס הראשון של נסיכות מולדובה וב-1641 הובאו אליו שרידי פאראסקבה האדוקה. בשנת 1642 התכנס כאן סינוד שקבע את מבחן ההשתייכות לכנסייה הנוצרית אורתודוקסית. ב-1645 נמשח כאן הפטריארך של ירושלים.
מנזר שלושת בכירי הכנסייה ומגדל השער בשנת 1845
המנזר נשדד ונשרף על ידי פולשים מהמזרח ב-1650 ופולשים מהצפון ב-1686. רעידות אדמה, שהתרחשו בשנים 1711, 1781, 1795, 1802 גרמו נזקים ולבסוף בשנים 1882–1887 נערכו בה שיפוצים נרחבים. שיקום עיצוב הפנים נמשך עד 1898 והחנוכה המחודשת נערכה ב-1904. לאחר שנחנכה הקתדרלה המיטרופוליטנית של יאשי, הועברו אליה, ב-23 באפריל 1887 שרידי הקדושה פאראסקיבה האדוקה.

במנזר נשמרים שרידיו של המייסד, וסילה לופו ובני משפחתו וגם שרידיהם של דימיטריה קנטמיר ואלכסנדרו יואן קוזה.

== קישורים חיצוניים ==

* [https://web.archive.org/web/20140101223928/http://www.iasi.com/obiective_turistice/Manastirea_Sfintii_Trei_Ierarhi/ Manastirea Sfintii Trei Ierarhi] מנזר שלושת בכירי הכנסייה באתר התיירות של יאשי - הצגה מפורטת. 
* [https://web.archive.org/web/20080814064656/http://www.romanianplaces.ro/index.php?id=1&cat=10&place=8 Iași - Biserica Trei Ierarhi] מנזר שלושת בכירי הכנסייה בין האתרים הרומנים. 
* [http://www.hartaiasului.ro/turism-sport-divertisment-c19/turism-religios-sc324/manastirea-sfintii-trei-ierarhi-din-iasi-id631.html Mănăstirea Sfinții Trei Ierarhi din Iași pe harta orașului] מנזר שלושת בכירי הכנסייה על מפת העיר יאשי. 
* [http://www.manastireasftreiierarhi.ro Mănăstirea Sfinții Trei Ierarhi din Iași - sit oficial] האתר הרשמי של מנזר שלושת בכירי הכנסייה. 
*[https://web.archive.org/web/20120113164439/http://www.panoramio.com/photo/19292862 על המנזר שלושת בכירי הכנסייה באתר פנורמיו]

קטגוריה:רומניה: מנזרים
קטגוריה:יאשי: מבנים
ג'ון הנריקס

ג'ון מלקולם הנריקס (באנגלית: John Malcolm "Jon" Henricks; נולד ב-6 ביוני 1935). הוא שחיין אוסטרלי בעבר. הוא אלוף אולימפי ושיאן עולם במשחה היוקרתי ל-100 מטר חופשי.

== ביוגרפיה ==
הנריקס נולד בסידני. הוא החל את קריירת השחייה שלו כשחיין למרחקים ארוכים. באליפות אוסטרליה בשחייה שנערכה בשנת 1952 זכה הנריקס במדליית זהב במשחה ל-400 מטר חופשי, במדליית כסף במשחה ל-800 מטר חופשי ובמדליית ארד במשחה ל-1500 מטר חופשי. עקב דלקת אוזניים ממושכת הוא החמיץ את אולימפיאדת הלסינקי (1952). מאמנו הארי גלגר החליט להפוך אותו לשחיין למרחקים קצרים. כשנה לאחר המשחקים האולימפיים, בשנת 1953 הוא שחה מהר יותר מהשיא האולימפי במשחה ל-100 מטר חופשי ובמשך חמש השנים הבאות היה השחיין המהיר בעולם למשחה זה.

במשחקי האימפריה הבריטית וחבר העמים שנערכו בוונקובר קנדה בשנת 1954 זכה הנריקס בשתי מדליות זהב, במשחה ל-110 יארד חופשי (56.5 דקות), במשחה שליחים 3x110 מטר מעורב ובמשחה שליחים 4x220 יארד.

=== אולימפיאדת השיא ===
באולימפיאדת מלבורן (1956) זכה הנריקס בשתי מדליות זהב במשחה ל-100 מטר חופשי בשיא עולם חדש של 55.4 שניות, לפני חבריו לנבחרת ג'ון דוויט (55.8 שניות) וגארי צ'פמן (56.7 שניות) ובמשחה שליחים 4x200 מטר חופשי בשיא עולם חדש של 8:23.6 דקות, לפני ארצות הברית (8:31.5 דקות) וברית המועצות (8:34.7 דקות).

בתחרות הכנה למשחקים האולימפיים שנערכה בטאונסוויל שבקווינסלנד באוגוסט 1960 קבע הנריקס במשחה שליחים 4x200 מטר חופשי ביחד עם חבריו (דייוויד דיקסון, ג'ון קונרדס ומוריי רוז) שיא עולם חדש של 8:16.6 דקות.

באולימפיאדת רומא (1960) סבל הנריקס מקלקול קיבה וסיים במקום 12 במשחה ל-100 מטר חופשי בתוצאה של 57.2 שניות ולא הצליח להגן על תוארו, המנצח במשחה זה היה סגנו מהמשחקים האולימפיים הקודמים ממלבורן דוויט (55.2 שניות).

== תארים והשגים ==
*בסך הכל קבע הנריקס שיא עולם אחד במשחה ל-100 מטר חופשי ו-2 שיאי עולם חדשים במשחה שליחים 4x200 מטר חופשי וזכה ב-11 תוארי אליפות אוסטרליה, מהם 10 במשחה ל-100 מטר חופשי.
*בשנת 1973 זכה הנריקס להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי

==קישורים חיצוניים==

==הערות שוליים==

קטגוריה:שחייני חופשי
קטגוריה:שחיינים באולימפיאדת מלבורן (1956)
קטגוריה:שחיינים באולימפיאדת רומא (1960)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1935
1979 בארצות הברית

1979 בארצות הברית הייתה השנה בה חגגה ארצות הברית 203 שנה מיום היווסדה.

== הנהגה ==
* הנשיא: ג'ימי קרטר (המפלגה הדמוקרטית)
* סגן הנשיא: וולטר מונדייל (המפלגה הדמוקרטית)

== אירועים בולטים ==

* 1 בינואר – ארצות הברית וסין מכוננות יחסים דיפלומטיים ביניהן.
* 25 במרץ – מעבורת החלל הראשונה "קולומביה" נמסרת למרכז נאס"א בפלורידה לקראת שיגורה הראשון.
* 28 במרץ – התאונה הגרעינית באי שלושת המילין מתרחשת.
* 29 במרץ – בארצות הברית מתפרסם דו"ח ועדת בית הנבחרים בנוגע להתנקשויות אשר חקרה את ההתנקשויות פוליטיות בנשיא ארצות הברית ג'ון פיצג'רלד קנדי והפעיל למען זכויות האדם מרטין לותר קינג
* 10 במאי – מחוזות הנאמנות של ארצות הברית פונאפה, יאפ וטראק, באוקיינוס השקט, מאשרים חוקה חדשה, ובכך נוצרת המדינה העצמאית מיקרונזיה
* 21 במאי – מהומות ליל וייט פורצות בסן פרנסיסקו
* 25 במאי – טיסה 191 של אמריקן איירליינס אשר יצאה מנמל התעופה שיקגו או'הייר מתרסקת בעת ההמראה אל תוך אתר קראוונים במרחק 5 ק"מ מנמל התעופה. 273 אנשים שהיו על המטוס נהרגו ועוד 3 אנשים באתר הקראוונים.
* 3 ביוני – פיצוץ בבאר הנפט Ixtoc I בדרום מפרץ מקסיקו גורם לזרימת כ-600,000 טון נפט לתוך הים.
* 18 ביוני – הסכם SALT 2 נחתם בין ארצות הברית לברית המועצות בווינה.
* 23 באוגוסט – הרקדן הסובייטי אלכסנדר גודונוב עורק לארצות הברית
* 1 בספטמבר – החללית פיוניר 11 הופכת לחללית הראשונה המתקרבת לכוכב הלכת שבתאי, כשהיא חולפת במרחק 21,000 ק"מ בלבד ממנו
* 4 בנובמבר – משבר בני הערובה באיראן - מאות סטודנטים איראניים צרים על שגרירות ארצות הברית בטהראן ולוקחים 90 מיושביה, מהם 63 אמריקאים, כבני ערובה

<gallery widths="180px" heights="120px" perrow="4">
File:AA191-crash-site.png|25 במאי: אתר ההתרסקות של טיסה 191
File:Carter_Brezhnev_sign_SALT_II.jpg|18 ביוני: הסכם SALT 2 נחתם בין ארצות הברית לברית המועצות בווינה
</gallery>

== נולדו ==
* 24 בינואר – טטיאנה עלי, שחקנית אמריקאית
* 21 בפברואר – ג'ניפר לאב יואיט, שחקנית אמריקאית
* 9 במרץ – אוסקר אייזק, שחקן אמריקאי יליד-גואטמלה
* 18 במרץ – אדם לוין, זמר ושחקן אמריקאי ממוצא יהודי
* 4 באפריל – נטשה ליון, שחקנית אמריקאית
* 12 באפריל – ג'ניפר מוריסון, שחקנית אמריקאית
* 18 באפריל – קורטני קרדשיאן, אישיות טלוויזיה ודוגמנית אמריקאית
* 19 באפריל – קייט הדסון, שחקנית קולנוע אמריקאית
* 21 ביוני – כריס פראט, שחקן אמריקאי
* 26 ביוני – ראיין טדר, זמר אמריקאי
* 6 ביולי – קווין הארט, קומיקאי ושחקן אמריקאי
* 1 באוגוסט – ג'ייסון מומואה, שחקן אמריקאי
* 3 באוגוסט – אוונג'לין לילי, שחקנית.
* 27 באוגוסט – אהרון פול, שחקן אמריקאי
* 4 בספטמבר – מקס גרינפילד, שחקן אמריקאי-יהודי
* 8 בספטמבר – פינק, זמרת פופ אמריקאית
* 16 בספטמבר – פלו ריידה, מוזיקאי אמריקאי
* 18 באוקטובר – ני-יו, זמר ושחקן אמריקאי
* 20 באוקטובר – ג'ון קרסינסקי, שחקן אמריקאי
* 6 בנובמבר – למאר אודום, כדורסלן אמריקאי
* 15 בדצמבר – אדם ברודי, שחקן אמריקאי

== נפטרו ==
[[ג'ון ויין]]
* 8 במאי – טלקוט פרסונס, סוציולוג אמריקאי, אבי גישת הפונקציונליזם (נולד ב-1902)
* 11 ביוני – ג'ון ויין, שחקן קולנוע אמריקאי (נולד ב-1907)
* 10 ביולי – ארתור פידלר, מנצח (נולד ב-1894)
* 8 בספטמבר – ג'ין סיברג, שחקנית קולנוע אמריקאית (נולדה ב-1938)
* 29 בנובמבר – זפו מרקס, שחקן וקומיקאי אמריקאי (נולד ב-1901)

== קישורים חיצוניים ==

*
1978 בארצות הברית

1978 בארצות הברית הייתה השנה בה חגגה ארצות הברית 202 שנה מיום היווסדה.

== הנהגה ==
* הנשיא: ג'ימי קרטר (המפלגה הדמוקרטית)
* סגן הנשיא: וולטר מונדייל (המפלגה הדמוקרטית)

== אירועים בולטים ==

בגין, קרטר וסדאת בקמפ דייוויד
* 6 בינואר – ארצות הברית מחזירה להונגריה את כתר סטפן הקדוש (הידוע גם בשם הכתר הקדוש של הונגריה) שהיה ברשותה מאז מלחמת העולם השנייה 
* 17 בפברואר – החללית וויאג'ר 1 היא העצם תוצרת אדם הרחוק ביותר מכדור הארץ 
* 17 באוגוסט – הכדור הפורח Double Eagle II הופך לכדור הפורח הראשון שחצה את האוקיינוס האטלנטי כאשר הוא נוחת במיסריי ליד פריז, 137 שעות לאחר שיצא מהאי פרק במדינת מיין 
* 4 בספטמבר – מנחם בגין ואנואר סאדאת מתחילים בשיחות שלום בקמפ דייוויד שבמרילנד בארצות הברית 
* 17 בספטמבר – נחתמים הסכמי קמפ דייוויד 
* 25 בספטמבר – טיסת psa182, מטוס מסוג בואינג 727, מתנגש במטוס ססנה ונופל בסן-דייגו, קליפורניה. כתוצאה מכך, נהרגים 144 אנשים 
* 11 בנובמבר – שלט הוליווד המחודש נחשף לראשונה ומחליף את השלט הקודם שנבנה ב-1923 
* 18 בנובמבר – ההתאבדות ההמונית בג'ונסטאון 
* 27 בנובמבר – בסן פרנסיסקו המפקח העירוני בדימוס דן וייט מתנקש בחייהם של ראש העיר ג'ורג' מוסקוני והמפקח העירוני ההומוסקסואל הגלוי הארווי מילק.

== נולדו ==
* 7 בפברואר – אשטון קוצ'ר, שחקן קולנוע אמריקאי 
* 19 באפריל – ג'יימס פרנקו, שחקן, דוגמן, תסריטאי ובמאי יהודי-אמריקאי
*
* 2 ביוני – ג'סטין לונג, שחקן אמריקאי
* 19 ביוני – זואי סלדנה, שחקנית אמריקאית
* 29 ביוני – ניקול שרזינגר, זמרת אמריקאית 
* 12 ביולי – טופר גרייס שחקן קולנוע אמריקאי
* 12 ביולי – מישל רודריגז, שחקנית אמריקאית
* 18 באוגוסט – אנדי סמברג, שחקן, מפיק ויוצר וקומיקאי אמריקאי-יהודי
* 23 באוגוסט – קובי בראיינט, שחקן כדורסל ב-NBA
* 23 בספטמבר – אנתוני מאקי, שחקן אמריקאי
* 14 באוקטובר – אשר, זמר אמריקאי
* 8 בדצמבר – איאן סומרהולדר, שחקן, דוגמן ובמאי אמריקאי
* 18 בדצמבר – קייטי הולמס, שחקנית אמריקאית
* 28 בדצמבר – ג'ון לג'נד, שחקן, מוזיקאי, פזמונאי, וזמר R&B אמריקאי

== נפטרו ==
נורמן רוקוול
* 13 בינואר – יוברט האמפרי, סגן נשיא ארצות הברית (נולד ב-1911) 
* 9 בספטמבר – ג'ק וורנר, מייסד אולפני וורנר בהוליווד (נולד ב-1892) 
* 8 בנובמבר – נורמן רוקוול, צייר אמריקאי (נולד ב-1894) 
* 18 בנובמבר – מנהיג כת מקדש העם, ג'ים ג'ונס, שהוציא לפועל את ההתאבדות ההמונית בג'ונסטאון (נולד ב-1931) 

== קישורים חיצוניים ==

*
1976 בארצות הברית

1976 בארצות הברית הייתה השנה בה חגגה ארצות הברית 200 שנה מיום היווסדה.

== הנהגה ==
* הנשיא: ג'רלד פורד (המפלגה הרפובליקנית)
* סגן הנשיא: נלסון רוקפלר (המפלגה הרפובליקנית)

== אירועים בולטים ==

* 12 בינואר – שרה ג'ין מור, פעילת זכויות האזרח שניסתה להתנקש בנשיא ג'רלד פורד, נדונה למאסר עולם
* 1 באפריל – נוסדת חברת אפל מחשבים על ידי סטיב ג'ובס וסטיב ווזניאק
* 4 ביולי – יובל המאתיים להקמתה של ארצות הברית.
* 20 ביולי – תוכנית ויקינג: החללית ויקינג 1 נוחתת בהצלחה על מאדים
* 29 ביולי – בניו יורק שולף "בנו של סאם" אקדח מתוך שקית נייר ויורה באדם אחד למוות ופוצע קשה אדם אחר בראשונה מתוך סדרת התקפות שהשליטו טרור בעיר באותה שנה
* 31 ביולי – נאס"א מפרסמת את תצלום "הפנים במאדים" שצולם על ידי החללית ויקינג 1
* 3 בספטמבר – תוכנית ויקינג: רכב-החלל ויקינג 2 נוחת במישור אוטופיה על מאדים ומצלם לראשונה את פני כוכב-הלכת מקרוב בצבע.
* 11 באוקטובר – בקונגרס ארצות הברית מאושרת הצעת חוק הקובעת שג'ורג' וושינגטון יועלה בדרגה ויקבל את דרגת גנרל הצבאות של ארצות הברית
* 2 בנובמבר – ג'ימי קרטר מנצח במערכת הבחירות הנשיאותיות ה-48 של ארצות הברית את ג'רלד פורד

<gallery widths="180px" heights="120px" perrow="3">
File:Martian face viking cropped.jpg|31 ביולי: נאס"א מפרסמת את תצלום "הפנים במאדים" שצולם על ידי החללית ויקינג 1
File:Mars Viking 11h016.png|3 בספטמבר: רכב-החלל ויקינג 2 נוחת במישור אוטופיה על מאדים ומצלם לראשונה את פני כוכב-הלכת מקרוב בצבע.
File:ElectoralCollege1976.svg|2 בנובמבר: ג'ימי קרטר מנצח במערכת הבחירות הנשיאותיות ה-48 של ארצות הברית את ג'רלד פורד
</gallery>

== נולדו ==

* 8 במרץ – פרדי פרינז ג'וניור, שחקן אמריקאי
* 13 במרץ – דני מסטרסון, שחקן אמריקאי
* 20 במרץ – צ'סטר בנינגטון, סולן להקת לינקין פארק (נפטר ב-2017)
* 22 במרץ – ריס וית'רספון, שחקנית אמריקאית
* 23 במרץ – מישל מונאהן, שחקנית אמריקאית
* 23 במרץ – קרי ראסל, שחקנית אמריקאית
* 6 באפריל – קאנדס קמרון ביורה, שחקנית 
* 25 במאי – אית'ן סופלי, שחקן אמריקאי
* 18 ביוני – בלייק שלטון, זמר אמריקאי
* 9 ביולי – פרד סאבג', שחקן אמריקני
* 17 ביולי – לוק בריאן, זמר אמריקאי 

* 23 באוגוסט – סקוט קאן, שחקן אמריקאי
* 3 באוקטובר – שון ויליאם סקוט, שחקן אמריקאי
* 4 באוקטובר – אלישיה סילברסטון, שחקנית קולנוע אמריקאית
* 29 בנובמבר – צ'דוויק בוזמן, שחקן קולנוע וטלוויזיה אמריקאי (נפטר ב-2020) 
* 29 בנובמבר – אנה פאריס, שחקנית אמריקאית
* 28 בדצמבר – ג'ו מנגנלו, שחקן אמריקאי

== נפטרו ==
[[הווארד יוז]]
* 5 באפריל – הווארד יוז, טייס, מפיק קולנוע ומיליונר אמריקאי (נולד ב-1905)
* 9 במאי – פלויד קאונסל, מוזיקאי אמריקאי (נולד ב-1911)
* 15 ביולי – פול גאליקו, סופר אמריקאי (נולד ב-1897)

== קישורים חיצוניים ==

*